b'\n_START_ARTICLE_\nErkinio encefalito vakcina\n_START_PARAGRAPH_\nErkinio encefalito vakcina\xc2\xa0\xe2\x80\x93 tai skiepas, skirtas apsaugoti nuo susirgimo erkiniu encefalitu. \xc5\xa0i liga daugiausia paplitusi Vidurio ir Ryt\xc5\xb3 Europoje bei \xc5\xa0iaur\xc4\x97s Azijoje. Daugiau nei 87\xc2\xa0% paskiepyt\xc5\xb3j\xc5\xb3 \xc4\xafgyja imunitet\xc4\x85. \xc5\xa0ia vakcina po u\xc5\xbesikr\xc4\x97tusios erk\xc4\x97s \xc4\xafkandimo neskiepijama. Vakcina leid\xc5\xbeiama \xc4\xaf raumenis.\n_START_SECTION_\nRekomendacijos\n_START_PARAGRAPH_\nPasaulio sveikatos organizacija (PSO) rekomenduoja \xc5\xa1ia vakcina skiepyti visus \xc5\xbemones srityse, kuriose liga pasitaiko da\xc5\xbenai, kitose vietose skiepyti rekomenduojama tik priklausan\xc4\x8dius didel\xc4\x97s rizikos grupei. Pradin\xc4\xaf imunizavim\xc4\x85 rekomenduojama atlikti trimis doz\xc4\x97mis, o paskui revakcinuoti kas trejus\xe2\x80\x93penkerius metus. Atsi\xc5\xbevelgiant \xc4\xaf vakcinos form\xc4\x85, skiepyti galima vyresnius nei vien\xc5\xb3 arba trej\xc5\xb3 met\xc5\xb3 am\xc5\xbeiaus vaikus.\n_START_SECTION_\nSaugumas\n_START_PARAGRAPH_\n\xc5\xa0alutinis poveikis labai neda\xc5\xbenas. Simptomai b\xc5\xabna lengvi, tai gali b\xc5\xabti kar\xc5\xa1\xc4\x8diavimas ir injekcijos vietos skausmas bei paraudimas. Ankstesni preparatai buvo susij\xc4\x99 su da\xc5\xbenesniu \xc5\xa1alutiniu poveikiu. Manoma, kad vakcin\xc4\x85 saugu naudoti n\xc4\x97\xc5\xa1\xc4\x8diosioms.\n_START_SECTION_\nIstorija, visuomen\xc4\x97 ir kult\xc5\xabra\n_START_PARAGRAPH_\nPirmojo erkinio encefalito vakcina sukurta 1937\xc2\xa0m. \xc5\xa0i vakcina \xc4\xaftraukta \xc4\xaf Pasaulio sveikatos organizacijos b\xc5\xabtin\xc5\xb3j\xc5\xb3 vaist\xc5\xb3 s\xc4\x85ra\xc5\xa1\xc4\x85, kur\xc4\xaf sudaro rekomenduojami pagrindin\xc4\x97s sveikatos prie\xc5\xbei\xc5\xabros vaistai. Vakcina kainuoja 50\xe2\x80\x9370 JK svar\xc5\xb3. \xc5\xa0i vakcina JAV neplatinama.'